OzLabs/hebrew-wiki-articles huggingface dataset:
נקודת באטאק

נקודת באטאק (באנגלית: Batak Point; בבולגרית: нос Батак) היא לשון יבשה בחוף הצפון מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.

הנקודה ממוקמת 7 קילומטרים צפונית- צפון-מזרחית מכף ג'יימס; 2.5 קילומטרים דרומית - דרום מערבית מנקודת ליסטה; ו-1.7 קילומטרים מפסגת אורגנה.

שיא גובהה של הנקודה 331 מטרים מעל פני הים.

== היסטוריה ==
=== גילוי ומיפוי הנקודה ===

הנקודה מופתה לראשונה על ידי סוקרים בולגריים בשנת 2009.

=== מקור השם ===

הנקודה נקראת על שמה של העיירה באטאק שבדרום בולגריה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

הצד הדרום מזרחי של האי סמית', מבט מ[[מצר אוסמר]]

== קישורים חיצוניים ==
* [https://data.aad.gov.au/aadc/gaz/display_name.cfm?gaz_id=136711 נקודת באטאק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=18432&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת באטאק] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/29387968 מפת אזור נקודת באטאק]
* [https://copernix.io/#?where=-62.65692159259032,-63.04382309763712,15&?query=&?map_type=hybrid תצלום לוויין של אזור הנקודה, תוך סימון אתרים נוספים באזור] באתר copernix

== הערות שוליים ==

באטאק
באטאק
Skibet skal sejle i nat

"Skibet skal sejle i nat" (בעברית: "הספינה עוזבת הלילה") הוא שיר שבוצע על ידי הצמד הדני בירטה וילקה וגוסטב וינקלר. השיר ייצג את דנמרק בהופעת בכורתה, באירוויזיון 1957. השיר נכתב על ידי אריק פיין והולחן על ידי קאי מורטנסן. השיר הושר תשיעי בסדר ההופעות, לפני שווייץ ואחרי צרפת.

== רקע ==
במרכז מילות השיר עומדת וילקה ששרה לוינקלר שיר אהבה לפני שהוא עולה על ספינה ושט. וינקלר מבטיח לה כי הוא לא ישכח את אהבתו אליה לעולמי עד.
מכיוון שמדובר בהשתתפותה הראשונה של דנמרק בתחרות, השיר נחשב לשיר הראשון שמושר בדנית בתחרות האירוויזיון.

== באירוויזיון ==
ב-3 במרץ 1957, השיר בוצע על ידי הצמד בתחרות האירוויזיון. השיר זכה במקום השלישי עם עשר נקודות (שתיים מהממלכה המאוחדת, שלוש מאיטליה וחמש מהולנד. בסוף ההופעה, הצמד התנשק למשך 13 שניות, מה הפך את הנשיקה, לנשיקה הארוכה ביותר שבוצעה על בימת האירוויזיון.

== הערות שוליים ==

קטגוריה:שירי 1957
קטגוריה:סינגלים מ-1957
קטגוריה:שירי אירוויזיון 1957
קטגוריה:שירי דנמרק באירוויזיון
קטגוריה:שירים בדנית
קטגוריה:שירי אהבה
קטגוריה:שירים על סירות
L'enfant que j'étais

"L'enfant que j'étais" (בעברית: "הילד שהייתי") הוא שיר שבוצע על ידי הזמרת השווייצרית, ליס אסיה. השיר ייצג את שווייץ באירוויזיון 1957. השיר נכתב על ידי אמיל גרדאז והולחן על ידי גאו וומרד. השיר הושר עשירי ואחרון בסדר ההופעות, אחרי דנמרק.

== רקע ==
בדומה לשירי התקופה, השיר בוצע בסגנון שאנסון צרפתי. במרכז מילות השיר עומדת אסיה ששרה על זכרונותיה כילדה בשווייץ.

== באירוויזיון ==
ב-3 במרץ 1957, השיר בוצע על ידי אסיה בתחרות האירוויזיון. השיר זכה במקום השמיני עם חמש נקודות (אחת משווייץ, איטליה ולוקסמבורג, ושתיים מדנמרק).

== הערות שוליים ==

קטגוריה:שירי 1957
קטגוריה:סינגלים מ-1957
קטגוריה:שירי אירוויזיון 1957
קטגוריה:שירי שווייץ באירוויזיון
קטגוריה:שירים בצרפתית
קטגוריה:שירים על ילדות
הולמס (סדרת טלוויזיה)

הולמס (ברוסית: Холмс) היא סדרת טלוויזיה דרמת פשע רוסית המבוססת על דמותו של שרלוק הולמס מסדרת הספרים הבלשית מאת ארתור קונאן דויל, בהפקת חברת Epic Media.

==שחקנים ודמויות==
* ארטיום אוסיפוב – שרלוק הולמס
* ויאצ'סלב צ'פורצ'נקו – דוקטור ווטסון
* איגור דנפרוב – אולג, ראש אבטחה
* קרינה ראוקה – אולקה
* ולדימיר ברסט – מאבטח
* קונסטנטין וישנבסקי – שופט בדימוס
* אנדריי ריבוצ'קה – קטטוני
* רומן אובשינוב – פרנקנשטיין, מתאגרף
* מריה קוליק
* ארינה דולגיך

==הפקה==
ההפקה יצאה לדרך באוקטובר 2020, כשהצילומים החלו במוסקבה ובסנקט פטרבורג ב-19 בדצמבר 2020.
==ראו גם==
* שרלוק הולמס (סדרת טלוויזיה, 2013)
* שרלוק ברוסיה

==קישורים חיצוניים==

* [https://www.kinopoisk.ru/film/4475917/ "הולמס"], באתר kinopoisk.ru
* [https://www.kino-teatr.ru/kino/movie/ros/144797/titr/ "הולמס"], באתר kino-teatr.ru

== הערות שוליים ==

קטגוריה:שרלוק הולמס
קטגוריה:סדרות מתח רוסיות
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2020
למור ברטה עכברי

למור ברטה עכברי (שם מדעי: Microcebus berthae) הוא מין יונק ממשפחת הלמורים הצמריים שוכני מדגסקר והוא הפרימט הקטן ביותר בעולם כיום. למור זה נפוץ רק באזור קטן ביער קירינדי שבמערב האי והוא מצוי בסכנת הכחדה חמורה עקב כריתת היערות בהם הוא חי ועקב האוכלוסיות המבודדות שלו.

הלמור חי בטבע באזור שגודלו הוא 22,000 קמ"ר בקירוב, מה שאומר שהוא נתון בסיכון גבוה. בשנת 2000 הוערך שנותרו רק 7,920 למורים בוגרים וכריתת היערות פוגעת בהישרדותם.

למור זה הוא יונק קטן ביותר, באורך של 9.2 ס"מ ומשקל של 30 גרם בלבד. הוא התפצל מהמין למור פטר עכברי (Microcebus myoxinus), לאחר שנקבע במשך שנת 2000 בבדיקות מולקולריות שמדובר במין נפרד.

למורים אלה הם פעילי לילה החיים בבדידות לרוב אך נוהגים לנוח לצד חבריהם בחללי עצים ביערות נשירים יבשים. הם מותאמים לחיים בין העלוות, שם הם מחפשים חרקים, עכבישים, לטאות, צוף, פירות ושאר מזונות. לעיתים ישנה תחרות בין למורים אלה למין למור עכברי אפור.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:למורים צמריים
קטגוריה:בעלי חיים שתוארו ב-2000
מאט הלדרס

מאט הלדרס (באנגלית: Matt Helders; נולד ב-7 במאי 1986) הוא מתופף אנגלי, ווקאליסט וכותב שירים. ידוע בזכות היותו המתופף של להקת הרוק "ארקטיק מאנקיז" (Arctic Monkeys), איתם הקליט שישה אלבומיי סטודיו.

==ילדותו וחיים אישיים==
הלדרס נולד בשנת 1986 בשפילד, אנגליה, לשניי הוריו ג'יל הלדרס וקלייב הלדרס, ויש לו אח אחד בשם גארי. הלדרס למד ביחד עם שותפיו ללהקה, אלכס טרנר ואנדי ניקולסון בתיכון סטוקסברידג'.
בשנת 2011 הכיר על סט הצילומים של הקליפ של "Suck It And See" את בריאנה מאקדו, השניים החלו לצאת והתארסו ב-2013. ב-יוני 2016 הם התחתנו ומוקדם יותר במאי 2015 נולדה בתם המשותפת, אמיליה דארלינג הלדרס. בשנת-2019, הוא ואשתו בריאנה התגרשו.
במאי 2021 החל לצאת עם המוזיקאית אמנדה בלאנק.

==דיסקוגרפיה==
*2006 - Arctic Monkeys) Whatever people say I Am, That's What I'm Not)
*2007 - Arctic Monkeys) Favorite Worst Nightmare)
*2009 - Arctic Monkeys) Humbug)
*2011 - Arctic Monkeys) Suck It and See)
*2013 - Arctic Monkeys) AM)
*2018 - Arctic Monkeys) Tranquility Base Hotel & Casino)

==קישורים חיצוניים==

* 

קטגוריה:מתופפים בריטים
קטגוריה:בריטים שנולדו ב-1986
קלי פרייס

קלי פרייס (באנגלית: Keli price; נולד ב-30 ביוני 1990) הוא שחקן, מוזיקאי ומפיק קולנוע אמריקאי.

== ביוגרפיה ==
=== חיים אישיים ===
קלי פרייס נולד במנהטן, ניו יורק. הוא למד בבית הספר התיכון לאמנויות בלונג איילנד במגמת משחק ומוזיקה.<ref name="Keli_Price_page2"></ref>

== קריירה ==
בגיל ארבע החל פרייס לדגמן. בין היתר דגמן עבור חברות פולו ראלף לורן, גאפ, שון ג'ון, H&M, נייקי, קול האן, טומי הילפיגר ומייסיס. פרייס הופיע גם על שער "מגזין ניו יורק טיימס" ועם נלי בקמפיין ארצי עבור חברת ריבוק.<ref name="Keli_Price"></ref>

פרייס הופיע בסדרות טלוויזיה כמו "רווק פלוס ילד" שם גילם את "גאס" ו"Your Family or Mine" שם שיחק בתפקיד קולין לצד ריצ'רד דרייפוס. הוא שיחק בתור זאק בסדרה המוזיקלית "Side Effects". 

הוא שיחק בתפקידים ראשיים בסרטים עלילתיים "הקליקה" משנת 2008 של האחים וורנר, שם שיחק לצד ברידג'יט מנדלר; הסרט הוא עיבוד של הרומן הנמכר ביותר של ליסי הריסון, "סתיו אחד". הוא זכה בפרס פזמונאי השנה הצעיר של BMI, וקיבל את פרס אייב אולמן על מצוינות בכתיבת שירים.

בשנת 2017, פרייס כיכב בסרט העלילתי "Sleep No More".

לפרייס תפקידים ראשיים בסרטים Underdogs Rising, The Hyperions, Reboot Camp ו-Infamous Six, אשר הוקרנו לראשונה בשנת 2021.

בשנת 2023, גילם את קירק בסדרה "Rap Sh!t" מבית HBO Max. 

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2008
|Feathers
|קווין
|
|-
|The Clique
|כריס אייבלי
|
|-
|2010
|Bug Boy
|דני
|
|-
|2016
|One Fall
|ג'וש
|
|-
|2017
|Sleep No More
|ג'ו
|
|-
| rowspan="2" |2019
|Underdogs Rising
|אוליבר טיילור סמית'
|
|-
|Freakin Weekend
|אוון
|
|-
| rowspan="2" |2020
|Reboot Camp
|דני באר
|גם מפיק-שותף
|-
|Infamous Six
|צ'ייס
|
|-
| rowspan="4" |2021
|Fear of a Black Planet
|ריק
|
|-
|Just Swipe
|לאנס
|
|-
|Bart Bagalzby and the Garbage Genie
|לי
|
|-
|House of Glass
|
----
|מפיק בפועל
|-
| rowspan="5" |2022
|Hunt Club
|
----
|מפיק
|-
|העוקץ הג'נטלמני <small>(אנ')</small>
|
----
|מפיק בפועל
|-
|Flip Turn
|
----
|מפיק בפועל
|-
|The Hyperions
|ארס
|
|-
|Wolf Mountain
|איי.ג'יי
|גם תסריטאי ומפיק
|-
| rowspan="3" |2024
|Murder at Hollow Creek
|גווין ברוקס
|גם תסריטאי ומפיק
|-
|Karma: Death at Latigo Springs
|קווין
|גם מפיק-שותף
|-
|Mafia Wars
| ----
|מפיק בפועל
|-
| rowspan="6" |TBA
|Pure Happenstance
|
----
|מפיק
|-
|Slant
|
----
|מפיק
|-
|Pug
|
----
|מפיק
|-
|Theirs
|
----
|מפיק
|-
|Pledge Trip
|
----
|מפיק
|-
|Hellfire
|
----
|מפיק בפועל
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2007
|להקת האחים העירומים
|בובי לאב
|2 פרקים
|-
|2013–2015
|Side Effects
|זאק
|תפקיד ראשי; 13 פרקים
|-
|2014
|רווק פלוס ילד
|גאס
|פרק: "About a Christmas Card"
|-
|2015
|Your Family or Mine
|קולין
|פרק: "Pilot"
|-
|2021
|Two Sides: Unfaithful
|כריס הארפר
|6 פרקים
סדרת מקורית של סנאפצ'ט
|-
|2023
|Rap Sh!t
|קירק
|2 פרקים
|}

==קישורים חיצוניים==
* 

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:מוזיקאים אמריקאים
קטגוריה:גיטריסטים אמריקאים
קטגוריה:אמריקאים שנולדו ב-1990
איווקו יורוקרגו

איווקו יורוקרגו (באיטלקית: Iveco Eurocargo) היא קשת רחבה של דגמי משאיות מתוצרת יצרנית המשאיות, האוטובוסים, הצמ"ה, המנועים, וכלי רכב צבאיים איווקו חברת בת של פיאט אשר מיוצרים באיטליה, ספרד, טורקיה, ברזיל, לוב, ארגנטינה, דרום אפריקה ובריטניה.

משאית ה-"איווקו יורוקרגו" זכתה בתואר "המשאית הבינלאומית של שנת 2016" ("International Truck of the Year" ), תואר שהוענק לה על ידי 25 עיתונאי רכב בכירים מרחבי אירופה.

==דורות "איווקו יורוקרגו"==
* דור ראשון – יוצר בין השנים 1991–2002.
* דור שני – יוצר בין השנים 2002–2008, יוצרו כ-300,000 יחידות.
* דור שלישי – מיוצר משנת 2008.

== גלריה ==
<gallery mode="packed" heights="80">
קובץ:1992 Iveco EuroCargo.JPG | "איווקו יורוקרגו", שנת 1992
קובץ:Iveco Eurocargo.JPG | "איווקו יורוקרגו"
קובץ:Betreuungslastkraftwagen.jpg | "איווקו יורוקרגו" בשרות הצלב האדום
קובץ: Aa Gully emptier Bowdon P1010007.JPG | "איווקו יורוקרגו" - מכלית (משאית)
קובץ:Lošinj Airport fuel truck.jpg | "איווקו יורוקרגו" - מכלית (משאית) לתדלוק מטוסים
קובץ:Propreté de Paris le long du Palais de justice de Paris le 7 août 2016 - 1.jpg | "איווקו יורוקרגו"
קובץ:Iveco truck, Istanbul (P1100278).jpg | "איווקו יורוקרגו" (צולם באיסטנבול)
קובץ:IVECO Eurocargo MY2015.jpg | "איווקו יורוקרגו", שנת 2015
קובץ:Kamion Iveco Eurocargo - veza (HV).jpg | "איווקו יורוקרגו" - משאית צבאית
קובץ:Iveco EuroCargo 140E28 E5 Ejército español.JPG | "איווקו יורוקרגו" בצבא ספרד
קובץ:Ivco Eurocargo Fire Truck in New Zeland.jpg | "איווקו יורוקרגו" - כבאית בניו זילנד
קובץ:George Fire Dept Iveco Eurocargo 180E28 Fire Truck (15319112931).jpg | "איווקו יורוקרגו" - כבאית
קובץ:Egyptian Iveco Police truck.jpg | "איווקו יורוקרגו" - משאית משטרה במצרים
קובץ:Iveco EuroCargo CRS Police (46556466651).jpg | "איווקו יורוקרגו" - ניידת משטרה
קובץ:Iveco Eurocargo 4x4 II Serie RMPS.jpg | "איווקו יורוקרגו" - ניידת משטרה השייכת ל-"Polizia di Stato" בכוחות השיטור של משטרות איטליה
</gallery>

==ראו גם==
* איווקו

==קישורים חיצוניים==

* 

==הערות שוליים==

קטגוריה:משאיות
קטגוריה:משאית מכלית
קטגוריה:כבאיות
קטגוריה:כלי רכב צבאיים
קטגוריה:כלי רכב שהושקו ב-1991
קטגוריה:כלי רכב איטלקיים
קטגוריה:כלי רכב המיוצרים בטורקיה
קטגוריה:כלי רכב המיוצרים בספרד
קטגוריה:כלי רכב המורכבים בארגנטינה
קטגוריה:כלי רכב המורכבים בברזיל
קטגוריה:כלי רכב המיוצרים בדרום אפריקה
קטגוריה:כלי רכב המורכבים בלוב
יורוקרגו
אל עלמיין (סרט, 1953)

אל עלמיין הוא סרט מלחמה אמריקאי משנת 1953, בבימויו של פרד פ. סירס ובכיכובם של סקוט בריידי, אדוארד אשלי וריטה מורנו<ref>Eldridge, 30</ref>. הסרט ידוע גם בשם החלופי סיירת המדבר. הסרט מתאר את קרב אל עלמיין בשנת 1942 במהלך המערכה בצפון אפריקה .

== שחקנים ודמויות ==
* סקוט בריידי בתפקיד ג'ו באנינג
* אדוארד אשלי בתפקיד קפטן הרביסון
* רובין יוז בתפקיד סמ"ר אלף לאו
* ריטה מורנו בתפקיד ג'ארה
* מייקל פייט בתפקיד סמ"ר מקווין
* פיטר ברוקקו בתפקיד סלים
* פיטר ממקוס כמפקד סינג דאס
* ריי פייג ' בתפקיד הטייס הגרמני
* בני רובין בתפקיד נהג מצרי
* הנרי רולנד בתפקיד קצין גרמני

== לקריאה נוספת ==
* David Eldridge. Hollywood's History Films. B.Tauris, 2006.

== קישורים חיצוניים ==

== הערות שוליים==

קטגוריה:סרטי קולומביה
קטגוריה:סרטים אמריקאיים
קטגוריה:סרטים באנגלית
קטגוריה:סרטי 1953
קטגוריה:דפים עם תרגומים שלא נסקרו
קטגוריה:סרטי מלחמת העולם השנייה
יואל רובלס

יואל רובלס בלאסקס (בספרדית: Joel Robles Blázquez; נולד ב-17 ביוני 1990) הוא כדורגלן ספרדי המשחק בעמדת השוער באשטוריל מליגת העל הפורטוגלית. 

== קריירה ==
רובלס החל את הקריירה המקצוענית שלו באתלטיקו מדריד, בתחילה בקבוצה השלישית של אתלטיקו בשנת 2008, לפני שהתקדם לקבוצה השנייה כעבור שנה. לפני שהועלה לסגל הבוגרים. הוא עבר בהשאלה לראיו ואיקאנו בינואר 2012, ושוב כעבור שנה לוויגאן אתלטיק מליגת העל, שם היה חלק מהקבוצה שזכתה בגמר ה-FA בגביע 2013 לפני שהצטרף לאברטון.

ב-9 באוגוסט 2022 חתם לעונה אחת בלידס יונייטד מהפרמייר ליג. ב-9 בנובמבר ערך את משחק הבכורה שלו בקבוצה, במסגרת גביע הפוטבול ליג, שהסתיים בהפסד לוולברהמפטון וונדררס בתוצאה 0–1.

רובלס שיחק בנבחרות הבינלאומיות עבור ספרד: עד גיל 16, עד גיל 17, עד גיל 21 ועד גיל 23, והיה חלק מהסגל שזכה באליפות אירופה עד גיל 21 בשנת 2013.

== תארים ==
; אתלטיקו מדריד
* הגביע האירופי – 2009/2010
* הסופר קאפ האירופי – 2010
* קופה דל ריי – 2009/2010

; ויגאן את'לטיק
* גביע FA – שנים 2012/2013

; ריאל בטיס
* גביע המלך: 2021/2022

; נבחרת ספרד בכדורגל עד גיל 21
* אליפות אירופה לנבחרות עד גיל 21 – 2013

== קישורים חיצוניים ==

== הערות שוליים ==

קטגוריה:כדורגלני ריאל בטיס
קטגוריה:שוערי כדורגל ספרדים
קטגוריה:כדורגלנים ספרדים
קטגוריה:כדורגלני ויגאן את'לטיק
קטגוריה:כדורגלני אברטון
קטגוריה:כדורגלני ראיו ואיקאנו
קטגוריה:כדורגלני אתלטיקו מדריד
קטגוריה:כדורגלני לידס יונייטד
קטגוריה:כדורגלני אל-קאדסיה
קטגוריה:ספורטאים ספרדים באנגליה
קטגוריה:ספורטאים ספרדים בערב הסעודית
קטגוריה:ספרדים שנולדו ב-1990
אמנת המסגרת של האו"ם בנושא שינויי אקלים

אמנת המסגרת של האומות המאוחדות בנושא שינויי אקלים (באנגלית: United Nations Framework Convention on Climate Change, או בראשי תיבות: UNFCCC) היא אמנה סביבתית בינלאומית, העוסקת בשינויי אקלים. האמנה נחתמה על ידי 154 מדינות בוועידת האו"ם בנושא איכות הסביבה ופיתוח (UNCED), המכונה באופן רשמי פסגת כדור הארץ, שנערכה בריו דה ז'ניירו בתאריכים 3–14 ביוני 1992. מתוקף האמנה הוקמה במרץ 1994 מזכירות שבסיסה בבון.<ref name="Framework"></ref> פרוטוקול קיוטו, שנחתם בשנת 1997 ונכנס לתוקף בשנת 2005, היה ההרחבה הראשונה ל-UNFCCC. הוא הוחלף על ידי הסכם פריז, שנכנס לתוקפו בשנת 2016.<ref></ref> נכון לשנת 2020 יש באמנה 197 צדדים חתומים. גוף קבלת ההחלטות העליון שלה, ועידת הצדדים (COP), נפגש מדי שנה כדי להעריך את ההתקדמות בטיפול בשינויי אקלים.<ref name="climate-leaders.org"></ref>

מטרת ה-UNFCCC היא יצוב ריכוזי גזי החממה באטמוספירה ברמה שתמנע הפרעה מסוכנת הנגרמת על ידי האדם על ידי מערכת האקלים של כדור הארץ.<ref name="art2"></ref> רמה כזו צריכה להיות מושגת בתוך פרק זמן מספיק כדי לאפשר למערכות אקולוגיות להסתגל באופן טבעי לשינויי האקלים, כדי להבטיח כי ייצור המזון לא מאוים ולאפשר להתפתחות הכלכלית להתקיים באופן בר קיימא.<ref name="Policy"></ref>

האמנה קבעה אחריות דיפרנציאלית לשלוש קטגוריות של מדינות חתומות. קטגוריות אלה הן מדינות מפותחות, מדינות מפותחות עם אחריות פיננסית מיוחדת ומדינות מתפתחות. המדינות המפותחות, המכונות גם כ״דרג 1״, כללו במקור 38 מדינות, מהן 13 מדינות מזרח אירופאיות בתהליכי דמוקרטיזציה והצטרפות לאיחוד האירופי. כל המדינות במקבץ זה שייכות לארגון לשיתוף פעולה ופיתוח כלכלי (OECD). מדינות במקבץ 1 נקראו לאמץ מדיניות לאומית ולנקוט בצעדים מקבילים להפחתת שינויי האקלים על ידי הגבלת פליטת גזי החממה האנתרופוגניים שלה, וכן לדווח על צעדים שאומצו במטרה לחזור לרמות הפליטה שלהל ב-1990. המדינות המפותחות עם אחריות פיננסית מיוחדת נקראו גם מדינות “מקבץ II“. והן כללו את כל מדינות מקבץ I, למעט אלה תהליך דמוקרטיזציה ומעבר לכלכלת שוק. מדינות נספח II מתבקשות לספק משאבים כספיים כדי לעמוד בעלויות המאמץ של המדינות המתפתחות. מכיוון שמספר מדינות מפתח החתומות על האמנה לא עמדו בהתחייבויותיהן, נשמעה ביקורת על ה-UNFCCC שלא הצליחה להפחית את פליטת הפחמן הדו-חמצני מאז אימוצה.<ref name=":1"></ref>

== ראו גם ==
* פרוטוקול קיוטו
* פרוטוקול מונטריאול
* ועידות האומות המאוחדות לשינוי אקלים

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אוסטריה: אמנות והסכמים
קטגוריה:אוקראינה: אמנות והסכמים
קטגוריה:איטליה: אמנות והסכמים
קטגוריה:איראן: אמנות והסכמים
קטגוריה:אמנות סביבתיות
קטגוריה:ארצות הברית: אמנות והסכמים
קטגוריה:גרמניה: אמנות והסכמים
קטגוריה:האומות המאוחדות: אמנות והסכמים
קטגוריה:הולנד: אמנות והסכמים
קטגוריה:הונגריה: אמנות והסכמים
קטגוריה:הממלכה המאוחדת: אמנות והסכמים
קטגוריה:טורקיה: אמנות והסכמים
קטגוריה:יוון: אמנות והסכמים
קטגוריה:יפן: אמנות והסכמים
קטגוריה:ישראל: אמנות והסכמים
קטגוריה:מצרים: אמנות והסכמים
קטגוריה:ספרד: אמנות והסכמים
קטגוריה:סרביה: אמנות והסכמים
קטגוריה:עיראק: אמנות והסכמים
קטגוריה:פולין: אמנות והסכמים
קטגוריה:צרפת: אמנות והסכמים
קטגוריה:רומניה: אמנות והסכמים
קטגוריה:רוסיה: אמנות והסכמים
קטגוריה:שוודיה: אמנות והסכמים
קטגוריה:התוכנית הסביבתית של האו"ם
הקרב באל עלמיין (סרט)

רוברט חוסיין, אשר גילם את מרשל השדה [[ארווין רומל, בסצנה מהסרט]]
קרב אל עלמיין (באנגלית: The Battle of El Alamein) הוא סרט מלחמה משנת 1969 בבימויו של ג'ורג'יו פרוני אשר נוצר במסגרת הפקה משותפת איטלקית וצרפתית.<ref name="allmovie"></ref>

הקרנת הבכורה של הסרט התקיימה באיטליה ב־23 בינואר 1969.

== תקציר העלילה ==
עלילת הסרט, אשר מתרחשת במהלך קיץ 1942, מתמקדת בחוויותיהם של כוחות הצבא הגרמנים והאיטלקים בראשות מרשל השדה ארווין רומל בקרב אל-עלמיין השני בצפון אפריקה, אשר נלחמו בארמייה השמינית של הצבא הבריטי.

== צוות השחקנים הראשי ==
* פרידריך סטאפורד - סגן ג'ורג'יו בוררי
* ג'ורג' הילטון - סגן גרהם
* מייקל רני - גנרל ברנרד לו מונטגומרי
* רוברט חוסיין - מרשל השדה ארווין רומל
* אנריקו מריה סלרנו - סמ"ר רס"ן קלאודיו בוררי
* מרקו גוללימי - סרן הוברט
* אטורה מני - קפטן איטלקי
* ג'רארד הרטר - הגנרל שוורץ
* הנסיכה אירה פון פירסטנברג - אוולין בייקר
* ג'וזפה אדובובטי - הגנרל גאורג שטומה
* מנליו בוסוני - הגנרל אטורה בסטיקו
* סלבטורה בורגזה - קאפוב
* לוצ'יאנו קטנאצ'י - סמ"ר או'הרה
* נלו פזאפיני - סמל איטלקי

== קישורים חיצוניים ==

== הערות שוליים ==

קטגוריה:קצרמר מלחמת העולם השנייה
קטגוריה:סרטי מלחמת העולם השנייה
קטגוריה:סרטים צרפתיים
קטגוריה:סרטים איטלקיים
קטגוריה:סרטי 1969
אחריות לשואה

האחריות לשואה היא נושא לדיון היסטורי מתמשך שנמשך מספר עשורים. הוויכוח על מקורות השואה מכונה פונקציונליזם לעומת אינטליציונאליזם. חוקרים כמו לוסי דווידוביץ' טוענים כי אדולף היטלר תכנן את השמדת העם היהודי כבר בשנת 1918, ופיקח באופן אישי על ביצוע ההשמדה. עם זאת, פונקציונליסטים כמו ראול הילברג טוענים שתוכניות ההשמדה התפתחו בשלבים, כתוצאה מיוזמות שביצעו הפקידות בתגובה לכישלונות של מדיניות השלטון.

האחריות העיקרית לשואה מוטלת על היטלר והנהגת המפלגה הנאצית, אך פעולות לרדיפת יהודים, צוענים, ואחרים בוצעו גם על ידי האס אס, הוורמאכט, אזרחים גרמנים, וכן על ידי משתפי פעולה בשאר אירופה. שורה של גורמים תרמו לאירועי השואה ברחבי היבשת, החל מגזענות כללית (כולל אנטישמיות), שנאה דתית, ציות עיוור, אדישות, אופורטוניזם פוליטי, כפייה, רווחים ושנאת זרים.

== פרשנויות היסטוריות ופילוסופיות ==
עצמת ההשמדה בשואה עוררה ניתוח רב. השואה התאפיינה כפרויקט של השמדה תעשייתית. מחברים כמו אנזו טרוורסו טענו ב"מקורות האלימות הנאצית" כי אושוויץ הייתה במפורש תוצר של הציוויליזציה המערבית שמקורה ברדיפה דתית וגזעית מימי הביניים, שהביאה יחד" סוג מסוים של סטיגמטיזציה ..."

אחרים כמו ראסל יעקובי טענו כי השואה היא תוצר של ההיסטוריה הגרמנית עם שורשים עמוקים בחברה הגרמנית - "סמכותיות נוקשה, הליברליזם הרפה, לאומנות ואנטישמיות ארסית". בעבודתו השנויה במחלוקת של דניאל גולדהגן, "התליינים המוכנים של היטלר", נטען כי הנאציזם מובן כתוצאה מהיסטוריה ארוכה של תכונות גרמניות ייחודיות". ההיסטוריון ג'ורג' מוסה טען כי הצורה הקיצונית של גזענות אירופית, שהובילה לשואה, החלה עוד במאה ה-18.

== ראו גם ==
* השפעות השואה
* משתפי פעולה עם השלטון הנאצי במלחמת העולם השנייה
* אחריות פיקודית
* תגובת העולם לשואה
* כצאן לטבח

== הערות שוליים ==

קטגוריה:בעקבות השואה
קטגוריה:חקר השואה
קרל וילהלם גרופיוס

קרל וילהלם גרופיוס (בגרמנית: Karl Wilhelm Gropius; 4 באפריל 1793 – 20 בפברואר 1870), היה צייר תפאורות גרמני<ref></ref> ואמן נוף, שעבד בתיאטראות של ברלין.<ref></ref> הוא היה גם מדפיס ומוכר וקריקטוריסט פורה.

== ביוגרפיה ==
גרופיוס נולד בבראונשווייג, בנם של וילהלם ארנסט גרופיוס ואשתו לוסי (לבית גרייפר). עוד כשהיה ילד המשפחה עברה לברלין שם פתח אביו בית חרושת למסכות וחנות. לאחר שהתאמן עם אביו בשנות העשרה שלו נסע באירופה כדי להרחיב את השכלתו האמנותית.

קרל גרופיוס, תפאורת במה בברלין, לפני 1841

בפריז הוא הכיר את תצוגות הדיורמה שהומצא על ידי לואי דאגר וצ'ארלס מארי בוטון. בשובו לברלין התאמן אצל קארל פרידריך שינקל כצייר נוף. החל משנת 1819 עבד כמעצב במה, אומן ומעצב בתיאטרון הופטהאטרון ובתיאטראות אחרים בברלין. בתפקיד זה הוא תכנן בין היתר את תפאורות הבמה והתפאורות לקראת בכורתו של "דר פריישוץ" מאת קרל מריה פון ובר אשר ב־18 ביוני 1821 פתח את התיאטרון בברלין שנבנה מחדש, שתוכנן על ידי מורו שינקל.

באיטליה וביוון הוא אסף אוסף גדול של רשמים ורישומים, שהשתמש בהם בתצוגות הדיורמה. שאותה פתח עם אחיו בשנת 1827 בברלין, בנוסף למשרד לפרסומי אמנות שהפכו להצלחה גדולה.

היו לו תלמידים רבים, ביניהם אדוארד גרטנר ואמיל רוברג.

בשנת 1822 נבחר גרופיוס כחבר באקדמיה הפרוסית לאמנויות.

גרופיוס נפטר בברלין ב־20 בפברואר 1870.

== משפחה ==
בשנת 1820 התחתן גרופיוס עם קלודין קוסט (1801–1827), עימה נולדו לו שלושה ילדים: פאול, שהיה גם אמן והשתלט על עסקיו של אביו, וירש את מקומו כתפאורן ואמן הנוף בתיאטרון הופטהיאטר. ושתי בנות, אחת מהן, אנטוני, הייתה אמו של אמן הנוף פאול פליקל.<ref></ref>

מאשתו השנייה, ז'נט יודה (1775–1855), לא היו לו ילדים.

==קישורים חיצוניים==

== הערות שוליים ==

קטגוריה:ציירים גרמנים
קטגוריה:תיאטרון גרמני
קטגוריה:גרמנים שנולדו ב-1793
קטגוריה:גרמנים שנפטרו ב-1870
היורשים (קומיקס)

"היורשים" (באנגלית: Inheritors) הייתה קבוצה בדיונית של נבלי-על שהופיעה בחוברות הקומיקס ספיידרמן ביקום מארוול קומיקס. הופעתה הראשונה הייתה בחוברת Superior Spider-Man #33 מנובמבר 2014, והיא נוצרה על ידי הכותב כריסטוס גייג' והמאייר מ.א. ספולוודה.

היורשים מעולם הנול (ארץ-001) הופיעו לראשונה במהלך קשת הסיפור "יקום העכביש", והם שבט של ציידי טוטמים שניזונים מבעלי חיים, בני אדם ואלים. הם לוכדים את אל העכביש הנקרא בשם האורג הגדול מארץ-000 אך במחיר חייו של מטריארך השבט משום שקארן היסס להתקיף אותו. הפטריארך סולוס פוקד עליו לעטות מסכה ומגלה אותו עד אשר ירוויח את דרכו חזרה. הם משתמשים בכוחו של האורג הגדול כדי לכבוש את ארץ-001 ועוברים מממד אחד למשנהו כדי לצוד אחר טוטמי עכביש מאחר שלפי הנבואה היה להם את הכוח להפיל אותם משלטונם.

לדבריו של הכותב כריסטוס גייג', מדובר באויבים יוצאים מן הכלל שדומים בהתנהגותם לערפדים ואוכלים אנשי עכביש פשוטו כמשמעו על ידי שאיבת כוח החיים שלהם.

==קישורים חיצוניים==
* [https://www.marvel.com/articles/comics/spider-geddon-the-inheritors-part-1 תיאור הקבוצה] באתר הרשמי של מארוול קומיקס
* [https://marvel.fandom.com/wiki/Inheritors_(Earth-001) דף הקבוצה] בפרויקט פאנדום של מארוול קומיקס

קטגוריה:ספיידרמן: דמויות
קטגוריה:נבלי על במארוול קומיקס
בנגזי (סרט)

בנגאזי (איטלקית: Bengasi) הוא סרט מלחמה איטלקי משנת 1942, בבימויו של אוגוסטו ג'נינה ובכיכובם של פוסקו ג'יאצ'טי, מריה פון טשנאדי ואמדאו נזארי. הסרט צולם ב- צ'ינצ'יטה (Cinecittà) ברומא. זהו סרט תעמולה, שנועד לתמוך במשטרו הפשיסטי של בניטו מוסוליני. בסרט מתוארים מעשי זוועה של בעלות הברית ב"בנגאסי איטליאנה", כגון רצח איכר על ידי קבוצת חיילים אוסטרלים שיכורים.

הסרט הוצג בפסטיבל ונציה וזכה בגביע מוסוליני כסרט האיטלקי הטוב ביותר ופוסקו ג'יאצ'טי זכה בפרס השחקן הטוב ביותר. הסרט היה פופולרי בקרב הצופים, ויצא מחדש בשנת 1955 עם הוספה של סצנות חדשות.

== תקציר ==
הסרט מתרחש בשנת 1941 במהלך מלחמת העולם השנייה, הבריטים כבשו את העיר בנגאזי בלוב מידי האיטלקים. תושבי בנגזי האיטלקים מתנגדים לבריטים ומגלים את התוכניות הצבאיות שלהם. קפטן אנריקו ברטי, משתף פעולה עם הבריטים, אך למעשה פועל בסתר למען המודיעין האיטלקי כסוכן כפול. הסרט מסתיים עם כיבושה מחדש של העיר על ידי כוחות איטלקים ובעלי בריתם הגרמנים הנאצים.

== שחקנים עיקריים ==
* פוסקו ג'יאצ'טי בתפקיד קפיטאנו אנריקו ברטי
* מריה פון טשנאדי בתפקיד קרלה ברטי
* אמדיאו נזארי בתפקיד פיליפו קולוני
* ויוי גיוי בתפקיד ג'וליאנה
* גווידו נוטרי בתפקיד Il podestà italiano a Bengasi
* קרלו טמברלאני בתפקיד ג'ובאני גלאסי
* ליאו גארוואגליה בתפקיד איל דוטור מלפיני
* לורה רדי בתפקיד מריה זו 'פאני'
* פדל ג'נטיל בתפקיד אנטוניו
* אמיליה ביסי בתפקיד La madre di Giovanni
* ג'ורג'יו קוסטנטיני בתפקיד איל ג'נרל רוברטסון
* גוללימו סינז בתפקיד טרופולי
* קרלו Duse בתפקיד Il capitano Marchi
* פייר ג'ורג'ו הליקר בתפקיד סנדרינו ברטי

== ביבליוגרפיה ==
* Andall, Jacqueline, Dunca, Derek. Italian Colonialism: Legacy and Memory. Peter Lang, 2005.
* Gundle, Stephen. Mussolini's Dream Factory: Film Stardom in Fascist Italy. Berghahn Books, 2013.

== קישורים חיצוניים ==

קטגוריה:סרטי שחור-לבן איטלקיים
קטגוריה:סרטים באיטלקית
קטגוריה:סרטי מלחמה איטלקיים
קטגוריה:סרטים איטלקיים
קטגוריה:סרטי 1942
קטגוריה:דפים עם תרגומים שלא נסקרו
קטגוריה:סרטי תעמולה
פאול פליקל

פאול פרנץ פליקל (בגרמנית: Paul Franz Flickel; 8 באפריל 1852 – 18 במרץ 1903) היה צייר נוף גרמני.

== ביוגרפיה ==
פאול פליקל נולד בברלין בשנת 1852 כשני מתוך חמשת ילדיהם של פרנץ פליקל (1812–1878) ואשתו אנטוניה גרופיוס (1825–1907). הקריירה האמנותית שלו החלה בגיל 16 כשהחל להכשיר את עצמו לאותה אמנות יחד עם סבו מצד אמו - צייר תיאטרון וצייר הדקורטיבי פרופסור קרל וילהלם גרופיוס. [2] בשנת 1871 נסע לשלוש שנים לויימאר בבית הספר לאמנות ולמד ציור נוף אצל פרופסור תאודור האגן. ב־1874 וב־1875 המשיך את לימודיו בדיסלדורף.

משנת 1876 התגורר בברלין, ויצא מדי פעם לנסיעות לימוד לאוסטריה ובשנת 1877 לאיטליה. בשנים 1892–1903 היה חבר באקדמיה הפרוסית לאמנויות בברלין, ובשנת 1894 מונה לפרופסור.

התמונות שצייר לאחר שנסע לאיטליה מאופיינות בהשפעות עוצמתיות של אור השמש ובטיפול ציורי רחב, כאשר קיים דגש מיוחד על תיאור הצמחייה השופעת של הדרום".

ללימודיו בגרמניה בחר בחוף הים הבלטי של אוסטולשטיין, דארס ורייגן, הרץ ומארק ברנדנבורג. שם צייר במיוחד את יערות האשור באור שמש מלא. עבור "יער האשור" הוא קיבל את מדליית הזהב הגדולה בתערוכת האמנות בברלין בשנת 1886.

פאול פליקל נפטר בנרבי שבאיטליה בשנת 1903.

קברו שעוטר במקור באבני קבר של הפסל אוטו ריז, נמצא בבית העלמין החדש בברלין.

== גלריה ==
<gallery mode="packed" heights="170">
File:Paul Franz Flickel - Blick auf das Rheinsberger Schloss 1896.jpg| במבצר ריינסברג
File:Paul Franz Flickel - Blick auf ein barockes Parktor 1888.jpg|שער בפארק
File:Paul Franz Flickel - Shepherds making way on a country track.jpg|רועה עם עדר
File:Paul Franz Flickel - The rocky coastline 1892.jpg|חוף סלעי
File:Paul Franz Flickel Brunnen im Park der Villa Borghese in Rom 1878.jpg|מזרקה בווילה בורגזה, רומא
 </gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1852
קטגוריה:גרמנים שנפטרו ב-1903
סיד אודי

סידני ריימונד אודי (באנגלית: Sidney Raymond Eudy; 16 בדצמבר 1960 – 26 באוגוסט 2024) היה שחקן ומתאבק עבר אמריקאי. היה מוכר בעיקר תחת שמות הבמה שלו, סיד וישס, סיד ג'סטיס, סייקו סיד או בקיצור סיד בשל הופעותיו בארגוני ההיאבקות "World Championship Wrestling" (WCW) ו-"World Wrestling Federation" (ה-WWF, כיום ה-WWE).

אודי הוא שש פעמים אלוף העולם, כשזכה באליפות ה-WWF, באליפות העולם במשקל כבד של WCW ובאליפות העולם המאוחדת במשקל כבד של USWA, פעמיים כל אחד. בנוסף לזכיותיו באליפויות העולם, אודי זכה פעם אחת באליפות ארצות הברית במשקל כבד של WCW. במהלך תקופותיו ב-WWF וב-WCW, הוא כיכב במספר קרבות מרכזיים של אירועי "שלם וצפה" מובילים כגון "רסלמניה 8" בשנת 1992 ו"רסלמניה 13" בשנת 1997 של ה-WWF, ואירוע הדגל "סטארקייד" בשנת 2000, של ארגון ההיאבקות המתחרה, WCW.

==חיים אישיים==
אודי נישא לסברינה פייג' ב-30 בדצמבר 1983. לשניים נולדו שני ילדים: פרנק, שהשתתף בעונות ה-14 וה-18 של תוכנית המציאות האמריקאית "האח הגדול", וגונאר, שגם הוא מתאבק.

בינואר 2011 נעצר אודי במחוז שלבי של מדינת טנסי. הוא נעצר בשולי הכביש על כך שלא חגר חגורת בטיחות ובנוסף הואשם בהחזקת מריחואנה ובנהיגה ללא רישיון. הוא שוחרר לאחר מכן בערבות של אלף דולר.

==אליפויות והישגים==
* הישגים בארגון ההיאבקות American Wrestling Federation – AWF
** אליפות סופר משקל כבד של AWF (פעם אחת)
* הישגים בארגון ההיאבקות Continental Wrestling Association – CWA
** אליפות במשקל כבד של CWA (פעם אחת)
* הישגים בארגון ההיאבקות NWA Northeast
** אליפות Northeast במשקל כבד של NWA (פעם אחת)
* הישגים במגזין ההיאבקות Pro Wrestling Illustrated – PWI
** PWI דירג אותו במקום ה-16 מתוך 500 המתאבקים הטובים ביותר לשנת 1991
** קאמבק השנה (1996)
* הישגים בארגון ההיאבקות Southeastern Championship Wrestling
** האליפות הדרום מזרחית במשקל כבד של NWA ("המחלקה הצפונית") (פעם אחת)
** אליפות הזוגות הדרום מזרחית של NWA (פעם אחת) <small> – עם שיין דאגלס</small>
* הישגים בארגון ההיאבקות United States Wrestling Association – USWA
** אליפות טקסס במשקל כבד של USWA (פעם אחת)
** אליפות העולם המאוחדת במשקל כבד של USWA (פעמיים)
* הישגים בארגון ההיאבקות World Championship Wrestling – WCW
** אליפות ארצות הברית במשקל כבד של WCW (פעם אחת)
** אליפות העולם במשקל כבד של WCW (פעמיים)
* הישגים בארגון ההיאבקות World Wrestling Federation – WWF
** אליפות ה-WWF (פעמיים)
* הישגים במגזין ההיאבקות Wrestling Observer Newsletter – WON
** המתאבק הכי אוברייטד (1993)
** המתאבק הכי פחות מועדף על הקוראים (1993)
** הגרוע בראיונות (1999)
** הקרב הגרוע של השנה (1990) <small> – נגד הנייטסטוקר</small>

==קישורים חיצוניים==

* 

==הערות שוליים==

קטגוריה:מתאבקי ה-WCW
קטגוריה:מתאבקי ה-WWE
קטגוריה:מתאבקים מקצוענים אמריקאים
קטגוריה:אמריקאים שנולדו ב-1960
קטגוריה:אמריקאים שנפטרו ב-2024
דיאנה הרשברגר

דיאנה הרשברגר (באנגלית: Diana Harshbarger; נולדה ב-1 בינואר 1960) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס הראשון של מדינת טנסי. היא החליפה בתפקיד את פיל רו.

== ביוגרפיה ==
הרשברגר נולדה בקינגספורט שבטנסי, וגדלה ביישוב בלומינגדייל שבצפון-מזרח המדינה. היא האדם הראשון במשפחתה אשר השלים לימודים תיכוניים. להרשברגר תואר ראשון מאוניברסיטת המדינה של מזרח טנסי, ודוקטורט ברוקחות מאוניברסיטת מרסר השוכנת במייקון שבג'ורג'יה. מאז 1987 מחזיקה הרשברגר בתואר רוקחת מוסמכת, ולצד בעלה בוב היא מנהלת את בית המרקחת "פרמייר".

לקראת בחירות 2020 הודיע חבר הקונגרס המכהן פיל רו על פרישתו מהחיים הפוליטיים, ולאחר מכן הכריזה הרשברגר על התמודדותה לבית הנבחרים של ארצות הברית במחוז הקונגרס הראשון של טנסי. ב-5 באוגוסט 2020 זכתה הרשברגר זכה בבחירות המקדימות שנערכו במפלגה הרפובליקנית, וביום הבחירות הכלליות גברה על בלייר ולסינגהם, מועמד המפלגה הדמוקרטית, ונבחרה אל הקונגרס ה-117 של ארצות הברית. עם זאת, ניצחונה בבחירות המקדימות סימן למעשה את היבחרה לקונגרס בנובמבר. מחוז הקונגרס הראשון בטנסי נמנה בין מחוזות הבחירה השמרניים ביותר בדרום ארצות הברית. הרפובליקנים איישו את המחוז ברציפות מאז 1861, זולת ארבע שנים בודדות, והדמוקרטים הצליחו לגרוף כ-40% מהקולות רק פעמיים מאז 1898.

כאשר הרשברגר הושבעה לתפקידה ב-3 בינואר 2021, נהפכה לאישה החמישית שנבחרה לבית הנבחרים האמריקאי מטנסי, אך רק לשלישית שלא נבחרה כממלאת מקומו של בעלה אחרי דיאן בלאק ומרשה בלקברן.

הרשברגר מיקדה את מסע הבחירות שלה לקונגרס בתיקון ההתמכרות לאופיואידים בארצות הברית, בעד חקיקה נגד הפלות ובהגנה על חופש הדת.

== קישורים חיצוניים ==

* 

* 

== הערות שוליים ==

קטגוריה:רוקחים אמריקאים
קטגוריה:בוגרי אוניברסיטת המדינה של מזרח טנסי
קטגוריה:בוגרי אוניברסיטת מרסר
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטנסי
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
יחסי ארמניה–הפיליפינים

יחסי ארמניה–הפיליפינים הם היחסים הדיפלומטיים שבין ארמניה לפיליפינים. היחסים בין שתי המדינות השתפרו בהדרגה מאז היווצרותם ב-20 במאי 1992. שר החוץ הארמני אדוארד נלבנדיאן ביקר בפיליפינים בשנת 2012, והפך אותו לבכיר הממשלה הארמני הגבוה ביותר שביקר עד כה בפיליפינים. היחסים הארמניים והפיליפינים התחזקו עוד יותר בביקורו של השגריר הארמני רייסה ורדניאן אצל שר החוץ אלברט דל רוסאריו ב-19 במרץ 2015. ההתקשרות הדיפלומטית האחרונה כללה מחויבות להגדלת סחר, השקעות ושיתוף פעולה חינוכי ומדעי בין שתי מדינות.

בשתי המדינות ישנם כיום שגרירים שאינם תושבים. שגריר ארמניה הוסמך למנילה מהאנוי ואילו שגריר הפיליפינים הוסמך לירוואן ממוסקבה.<ref name=":0"></ref>

מבחינה היסטורית, ארמנים מילאו תפקיד משמעותי במסחר בפיליפינים. הכומר הישועי מורילו ולארדה ציין כי הארמנים יחד עם נוצרים אורתודוקסים אחרים היו נוכחים במנילה כבר בשנת 1618. במאה ה-18, ארמנים במנילה שחלקם הגיעו ממדרס בהודו בה קיימת קהילה ארמנית גדולה, אפשרו את הסחר בין הפיליפינים. איים והודו. אף שלא הוצהר על ידי הממשלה עצמה, כמה פוליטיקאים פיליפינים הביעו תמיכה בארמניה וברפובליקת ארטסך כנגד איומי אזרבייג'ן. לפיליפינים, ארמניה וארטסאק (נגורנו קרבאך) קשרי דת עמוקים דרך הנצרות.

== יחסי סחר וכלכלה ==
{| class="wikitable sortable"
!שנה
!יצוא
!יבוא
|-
|2012
|39.0
|2275.8
|-
|2013
|68.1
|1861.7
|-
|2014
|8.1
|2032.5
|}
הנתונים בתרשים לעיל מראים את היקף הסחר בין ארמניה לפיליפינים בין השנים 2012 ל-2014.<ref name=":0" />

== הגירה ==
על פי שגרירות הפיליפינים במוסקבה, ישנם לפחות 300 פיליפינים המתיישבים בירוואן,<ref name=":1"></ref> עיר הבירה של ארמניה, אך רק 70 רשומים בשגרירות בשנת 2018. מספר התיירים הפיליפינים בארמניה גדל גם הוא מ-674 בשנת 2014 ל-22,007 בשנת 2017, על פי ועדת התיירות במדינה.<ref name=":1" />

בפיליפינים, הגעת התיירים הארמנים גדלה גם מ 84 בלבד בשנת 2012 ליותר מ-100 בשנת 2016.

== ארמנים בפיליפינים ==
מאז הכיבוש הספרדי בפיליפינים תועדו הארמנים והיוונים שהיו הנוצרים האורתודוקסים הראשונים בלוזון. מסמך מהמאה השמונה עשרה שנכתב על ידי פדרו מורילו ולארדה, היסטוריון ישועי המתאר את עבודת המיסיונר של מסדרם בפיליפינים, מתעד את נוכחותם של מתיישבים כאלה במנילה כבר בשנת 1618. אף על פי שמספר הארמנים בפיליפינים אינו ידוע, ההערכה הייתה בסביבות 114.

== הערות שוליים ==
נאו-פגאניזם גרמאני

נאו-פגאניזם גרמאני הוא שם כולל למספר רב של זרמים, שמאפיינם המשותף הוא שאיפה ל"שיקום" או הקמה מחדש של דתות פוליתאיסטיות גרמאניות שמלפני הנצרות (הפגאניזם הגרמאני). היעדר המקורות המהימנים על האמונות, הטקסים, המנהגים, הקוסמולוגיה ותפישות-העולם של העמים הגרמאנים שמלפני הנצרות מותיר את אלו שמנסים להחיות דתות אלו בעמדה שדורשת "בנייה מחדש דתית" (באנגלית: Religious reconstruction). כבר בראשית המאה ה-19 התנועה הרומנטית בגרמניה וסקנדינביה החלה לנסות לפתח אסתטיקה וקריאה לחזרה לדת גרמאנית אותנטית. אולם, תנועות אלו מעולם לא התגבשו לדתות ומערכות אמונה מבוססות. בראשית המאה ה-20 התנועה הפולקלוריסטית (גרמנית: Volkisch, עממי) החלה לבסס גרסה חדשה של דת גרמאנית, שמבוססת על איחוד בין הדת, הלאום, התרבות, הגזע והאל. בתגובה לביקורת על דת זו החלו לצמוח החל משנות ה-50 של המאה ה-20 זרמים חדשים בנאו-פגאניזם הגרמאני שמבקרים את ההנחות הגזעניות של התנועה הפולקלוריסטית. 

==תפוצה==
דתות נאו-פגאניות גרמאניות נפוצות בעיקר במדינות גרמאניות, כגון איסלנד, נורווגיה, שוודיה, דנמרק, גרמניה, אנגליה וארצות הברית, שם קיימת אוכלוסייה גדולה של קולוניאליסטים ממוצא גרמאני. לא קיימות הערכות מלאות של תפוצת דת זו, אך ההערכות הנמוכות עומדות על מספר עשרות אלפים. הערכה אחת מ-2014 טוענת כי רשומים לפחות 20,000 אנשים ברחבים העולם בארגונים דתיים שמשויכים לנאו-פגאניזם הגרמאני.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פגאניזם גרמאני
קטגוריה:פגניות
מונית לטוברוק

מונית לטוברוק (בצרפתית: Un taxi pour Tobrouk) הוא סרט צרפתי משנת 1961 בבימויו של דניס דה לה פאטליאר, עם מוזיקה מאת ז'ורז' גרווארנץ. הסיפור מתרחש במהלך המערכה בצפון אפריקה במלחמת העולם השנייה במדבר צפון אפריקה בקרב אל-עלמיין.

במהלך המלחמה אנשי קומנדו צרפתים משתפים פעולה עם קצין גרמני נאצי כדי לשרוד במדבר.

== קישורים חיצוניים ==

קטגוריה:סרטי מלחמת העולם השנייה
קטגוריה:סרטים בצרפתית
קטגוריה:סרטים צרפתיים
קטגוריה:סרטי 1961
וסר

וסר (בהונגרית: Vaszar) הוא כפר במחוז וספרם שבמרכז הונגריה.
כמו יישובים רבים באירופה גם בוסר מספר התושבים נמצא בירידה. כך, בשנת 1990 היה מספר התושבים 1,729 ובשנת 2020 רק 1,443 תושבים.

==יהודי וסר==
בוסר חיו יהודים בתקופות זמן שונות. חלק מתושבי הכפר נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|18
|1,886
|-
|1910
|7
|
|-
|1920
|5
|
|-
|1930
|7
|
|-
|1941
|3
|2,189
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
וינאר

וינאר (בהונגרית: Vinár) הוא כפר במחוז וספרם שבמרכז הונגריה.

==יהודי וינאר==
בוינאר חיו יהודים בתקופות זמן שונות. חלק מתושבי הכפר נרצחו בשואה.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|7
|221
|-
|1930
|4
|
|-
|1941
|1
|187
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
רשות נחל הירקון

רשות נחל הירקון היא גוף סטטוטורי הכפוף למשרד להגנת הסביבה ומטרתה היא לשקם ולטפח את נחל הירקון. היא הוקמה בשנת 1988 על פי חוק רשויות נחלים ומעיינות וצו רשות נחל הירקון. הרשות, המאגדת 7 רשויות מקומיות ו-18 גופים נוספים, מנוהלת על ידי מועצה בת 26 חברים שבראשה עומד ראש עיריית תל אביב-יפו, וחברים בה גם מנכ"ל משרד הפנים וראשי הרשויות המקומיות בני ברק, רמת השרון, הוד השרון, רמת גן, פתח תקווה ומועצה אזורית דרום השרון. יושב ראש ההנהלה הוא חזי צאיג והמנהל הכללי של הרשות הוא עורך הדין אילן רוזנבלום. מתוך המועצה, כתשעה חברים מכהנים בהנהלתה של הרשות, הנבחרת על ידי השר לאיכות הסביבה.

לפי צו רשות נחל הירקון, תפקידי הרשות מוגדרים כ"מניעת זיהום הנחל, שיקומו והכשרתו לצורכי קיט ונופש". כמו כן, היא אחראית על סילוק מפגעי תברואה, קביעת תוואי לנחל והסדרת דרכי השימוש בו.

משרדי הרשות שוכנים בסמוך לנחל הירקון בתל אביב.

== קישורים חיצוניים ==
* 

== הערות שוליים ==

קטגוריה:נחל הירקון
קטגוריה:ישראל: ארגונים ממשלתיים
קטגוריה:ישראל: תאגידים סטטוטוריים
קטגוריה:המשרד להגנת הסביבה
האגודה לבריאות הציבור

האגודה לבריאות הציבור היא עמותה הפועלת תחת משרד הבריאות אשר הוקמה בשנת 1972. מטרת האגודה היא לקדם את בריאותם הנפשית והפיזית של תושבי מדינת ישראל בארבעה מישורים<ref></ref>:
* חינוך לאורח חיים בריא
* שיקום כללי ותעסוקתי ומתן שירותי דיור בקהילה
* פיקוח והדרכה בנוגע לייצור, בדגש על ייצור מזון
* מתן טיפול מונע

העמותה מפעילה כ-45 סניפים ברחבי הארץ, ומשרדיה נמצאים בשכונת ארנונה בירושלים. נכון לשנת 2019 תקציב האגודה עומד על למעלה ממאה מיליון שקלים חדשים, ועובדים בה כ-689 איש<ref></ref>. המנהלת הכללית היא יסמין נחום.

== קישורים חיצוניים ==
* 
* 

== הערות שוליים ==

קטגוריה:ישראל: ארגוני בריאות ורפואה
קטגוריה:משרד הבריאות
קטגוריה:ישראל: בריאות הציבור
חטיבת פולגורה

חטיבת פולגורה (באיטלקית: Divisione Folgore) הוא סרט מלחמה איטלקי משנת 1954, שביים דואיליו קולטי. הסרט מבוסס על אירועים אמיתיים ומתארת את הדיוויזיה ה-185 פולגורה במהלך קרב על אל-עלמיין.<ref name="45-59"></ref> במלחמת העולם השנייה. התסריטאי והיועץ הצבאי היה האדימרל מרקנטוניו ברגאדין.

הסרט מתרחש בקיץ 1942, במהלך מלחמת העולם השנייה, מועברת קבוצה של צנחנים צעירים מדיוויזיית פולגור, לאחר הכשרה ארוכה ומייגעת באיטליה, לחזית במדבר לוב.

== ליהוק ==
* אטורה מני: הקפטן
* פאוסטו טוזי: הסמל
* חוסה ג'ספה: סלבי
* מרקו גוללימי: סגן קורסיני
* אלדו בופי לנדי: פרייר גבריאל
* מוניקה קליי: אשת הקפטן
* לאה פדובני: אשתו של סלבי
* מריו ג'ירוטי טרנס היל: צנחן
* פבריציו מיוני: ג'אנלואיג'י קורסיני
* פרננדו קיקרו
* קרלו טמברלאני

== קישורים חיצוניים ==

== הערות שוליים ==

קטגוריה:סרטים איטלקיים
קטגוריה:סרטים באיטלקית
קטגוריה:סרטי מלחמת העולם השנייה
קטגוריה:סרטי 1954
La La Love (שיר של עדן אלנה)

La La Love (בגרסתו העברית: לה לה לאב; בתרגום חופשי לעברית: לה לה אהבה) הוא סינגל שהוקלט על ידי הזמרת הישראלית עדן אלנה. את השיר כתבו יוסף באך, גל מלכה וגיל ויין. השיר הוצא לאור כסינגל ב-26 בינואר 2021 על ידי חברת התקליטים ארומה מיוזיק. השיר זכה במקום השני בקדם הישראלי לאירוויזיון 2021.

== רקע ==

בשנת 2020, אלנה זכתה בעונה השביעית של תוכנית המציאות "הכוכב הבא לאירוויזיון" ונבחרה לייצג את ישראל באירוויזיון 2020. במרץ 2020, תאגיד השידור הציבורי כאן 11 ערך קדם בן ארבעה שירים, שבסופו נבחר השיר "Feker Libi", אותו אלנה תבצע על בימת התחרות ברוטרדם, הולנד.<ref></ref> ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-22 במרץ 2020, איגוד השידור הציבורי כאן 11 הכריז כי אלנה נבחרה לייצג את ישראל באירוויזיון 2021.

ב-2 בדצמבר 2020 נחשפו 9 שירים שנבחרו על ידי הוועדה להצבעה, שנמשכה עד 13 בדצמבר. ב-3 בינואר, פורסמו שלושת השירים שעלו לשלב הבא, "La La Love", "Set Me Free" ו-"Ue La La". ב-25 בינואר 2021 התקיים המשדר "השיר שלנו לאירוויזיון 2021", בו הוכרז כי השיר שנבחר לייצג את ישראל באירוויזיון 2021 הוא "Set Me Free". השיר "Ue La La" זכה במקום השני עם 17.2 אחוז הצבעה. אלנה מספרת על הקלטת השיר כי היא הייתה הקלה ביותר מבין שלושת השירים. בנוסף, היא מספרת כי היא מצאה את הקשר בינה לבין השיר.

== וידאו קליפ ==
ב-19 בינואר 2021 פרסם תאגיד השידור הישראלי את שלושת הקליפים של השירים המועמדים לייצג את ישראל באירוויזיון. הקליפ, בדומה לשני הקליפים הנוספים, בוים על ידי אלעד ויסמן. הקליפ מתחיל במיטתה של אלנה, שם היא יושבת סביב ארבע רקדניות. לאחר הפזמון הראשון של השיר, אלנה עוברת לחדר שחור בו תלויים מספר סימנים שונים מתקרת החדר. הקליפ מלווה בצבעי ניאון שונים, דוגמת צהוב, ורוד, כחול, אדום וסגול.

== ביקורות ==
הכתבת לורן מאתר "Wiwibloggs" כתבה על השיר כי: "השיר רדוד ומשעמם. עם זאת, אי אפשר שלא לשים לב איך עדן נהנית לשיר אותו". בנוסף, לורן כתבה כי הקדם הישראלי לאירוויזיון 2020 היה טוב יותר מהקדם הנוכחי לשנת 2021. על פי סקר שנערך על ידי אתר, כ-32.38 אחוזים ממשתתפי הסקר, מעדיפים כי אלנה תבצע את השיר "La La Love" על בימת האירוויזיון.

== רשימת השמעה ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי עדן אלנה
קטגוריה:שירי קדם-האירוויזיון
קטגוריה:שירים באנגלית
קטגוריה:שירים בעברית
קטגוריה:שירים מרובי שפות
קטגוריה:סינגלים בהוצאת ארומה מיוזיק
בז'י

בז'י (בהונגרית: Bazsi) הוא כפר במחוז וספרם שבמרכז הונגריה.
כמו יישובים רבים באירופה גם בבז'י מספר התושבים נמצא בירידה. כך, בשנת 1990 היה מספר התושבים 494 ובשנת 2020 רק 410 תושבים.

==יהודי בז'י==
בבז'י חיו ארבעה יהודים בשנת 1840 וחמישה יהודים בשנת 1930. חלק מילידי הכפר נרצחו בשואה.

==קישורים חיצוניים==

* 

==הערות שוליים==

קטגוריה:הונגריה: כפרים
יחסי ארמניה–פולין

יחסי ארמניה–פולין הם היחסים הדיפלומטיים שבין ארמניה לפולין. שגרירות ארמניה שוכנת בוורשה ואילו שגרירותה של פולין שוכנת בירוואן.

== יחסים היסטוריים ==

יוזף פומיאנקובסקי, מרשל אוסטרי ממוצא פולני, היה אחד הדמויות הראשונות שגילו את כוונתם של הטורקים להשמיד את הארמנים, ורצח העם הארמני גונה בחריפות על ידי יוזף עצמו. כשעורך הדין הפולני-אמריקאי רפאל למקין טבע את המונח ג'נוסייד, "רצח עם", בשנת 1943, הוא הביא את הטרגדיה הארמנית כדוגמה תקדימית לפשע מסוג זה.

לפני רצח העם, הארמנים נתפסו היטב על ידי האוכלוסייה הפולנית, ולכמה אישים מפורסמים פולנים יש שורש ארמני, כמו יוליוש סלובצקי.
השגרירות הפולנית בירוואן

== יחסים דיפלומטיים ==
פולין הכירה ברצח העם הארמני. בשיאה של המלחמה הקרה, שתי המדינות היו מדינות קומוניסטיות שנשלטו על ידי הרפובליקה העממית הפולנית והרפובליקה הסובייטית הסוציאליסטית הארמנית.

חברות פולניות כמו לובאווה אס איי משתפות פעולה גם עם ממשלת ארמניה. לובאווה-ארמניה ומשרד הביטחון הארמני הקימו בהצלחה מפעל תעשייתי צבאי, המסוגל לספק אפודים בליסטיים וקסדות, פתיחות רכב ואוהלים לכוחות הצבא הארמניים, ולפתוח שער לחברות פולניות שיסייעו בקבלת גישה ליורו-אסיה.

היבוא העיקרי של ארמניה מפולין הוא דובדבנים.

=== רמיל ספארוב ===
השגרירות הארמנית בפולין
האדרה של רמיל ספארוב, קצין אזרי שרצח את הקצין הארמני גורגן מרגריאן בבודפשט, ספגה ביקורת בפולין, וגם בפולין הסתייגו מכך שהונגריה, בעלת ברית מסורתית של פולין, שחררה של רמיל ספארוב.

=== סכסוך קרבאך ===

פולין נמנעה מלקחת צד בסכסוך, ובמקום זאת דחקה בארמניה ובאזרבייג'ן למצוא את הדרך לפתור את הבעיה. בעקבות מלחמת נגורנו קרבאך ב-2020, ארמנים בפולין הפגינו בוורשה בדרישה מנשיא פולין אנדז'יי דודה ליטול עמדה מוצקה יותר נגד טורקיה ואזרבייג'ן.

==קישורים חיצוניים==

== הערות שוליים ==
תאודור האגן

תאודור יוזף האגן (בגרמנית: Theodor Joseph Hagen; 24 במאי 1842 – 12 בפברואר 1919) היה צייר נוף גרמני.

== קורות חייו ==
האגן הגיע ממשפחת סוחרים ותיקה. בין השנים 1858–1868 למד באקדמיה לאמנות בדיסלדורף. מלבד אוסוולד אכנבאך , שבשיעורי הנוף שלו למד בין השנים 1862–1868, המורים שלו היו יוזף וינטגרסט, אנדראס וקרל מילר , לודוויג הייטלנד , היינריך מיקה , רודולף ויגמן וקרל אירמר .<ref></ref> בשנת 1871 מונה לבית הספר לאמנות סכסונית הגדולה בוויימאר, שם הוא ירש את מקס שמידט בשיעור ציור הנוף.

בשנת 1874 היה האגן המורה הראשון בבית הספר לאמנות בוויימאר שקיבל חוזה קבוע. בין השנים 1876–1881 הוא היה מנהל בית הספר לאמנות, אך ויתר על פעילות מנהלית זו כדי להיות מסוגל להתמסר כולו לציור ולהוראת אמנות. התלמיד החשוב ביותר שלו היה כריסטיאן רולפס. תלמידי המאסטר שלו קרל בוכהולץ, פרנץ בונקה, רודולף הקנר , פרנץ הופמן-פאלרסלבן נודעו גם הם, סטודנטים אחרים היו פאול באום, קרל ארפ, פאול אדוארד קרודל , יוזף רומפלשפאכר , קרל מלכין, פטר פאול דרווינג , אוגוסט האקה ואלפרד היינזון .

האגן נחשב לנציג שהגדיר את סגנון של בתי הספר לציור של דיסלדורף ושל וויימאר, ומייסד האימפרסיוניזם הגרמני. לאחר שפנה לסגנונות שונים בימיו הראשונים, הוא גילה ריאליזם צרפתי וציור צרפתי באוויר הפתוח מבית הספר ברביזון. האגן ליצא עיתים קרובות לטיולים בחיק הטבע וצייר נופים.

מעל הכל השתתף הצייר בתערוכות קבוצתיות רבות, כולל באקדמיה בברלין, באיגוד האמנים הגרמני בוויימאר ובארמון הזכוכית של מינכן. משנת 1893 היה חבר בזצסיון במינכן, משנת 1902 בזצסיון הברלינאי ואחרי 1903 גם חבר באיגוד האמנים הגרמני.<ref></ref>

את עבודותיו של תיאודור האגן ניתן למצוא באוספי אמנות פרטיים וציבוריים בברלין, בהמבורג, בדרזדן, במגדבורג, בדיסלדורף, במינכן, בשטוטגרט ובוויימאר, בין היתר.

הוא קבור בבית העלמין ההיסטורי בוויימאר.

תערוכה מיוחדת לשנת 100 למותו של תיאודור האגן בשנת 2019 במוזיאון האמנות בטחנת המים שוואן הציגה עבודות נבחרות של תלמידים, מורים בבית הספר לציור של ויימאר תחת הכותרת "כרוניקה של הנוף".<ref></ref>

== גלריה ==
<gallery mode="packed" heights="170">
File:Hagen Feld Getreidebündel@Weimar Schlossmuseum.JPG|חבילות קש
File:Hagen Herbstlicher Wald@Weimar Schlossmuseum.JPG|סתיו
File:Theodor Hagen Mädchenbildnis.jpg|דיוקן של ילדה
File:Theodor Hagen Am Rhein Kaiserswerth.jpg| על הריין
File:Waldlandschaft Hagen.jpg| ביער
File:Weimar, Schlossmuseum, Theodor Hagen, Ufer am Niederrhein.JPG| נוף הריין התחתון
File:Weimar, Schlossmuseum, Theodor Hagen, die Familie des Künstlers im Garten.JPG|משפחת האמן בגן
</gallery>

==קישורים חיצוניים ==

== הערות שוליים ==

קטגוריה:ציירים גרמנים
קטגוריה:ילידי 1842
קטגוריה:גרמנים שנפטרו ב-1919
מרקנטוניו ברגאדין (אדמירל)

מרקנטוניו ברגאדין (באיטלקית: Marcantonio Bragadin; 6 באוקטובר 1906, רומא – 11 ביוני 1986, רומא) היה אדמירל איטלקי ב וב. הוא היה מסאי ותסריטאי של מספר סרטי מלחמה וסופר צבאי. היה צאצא ישיר של המפקד הוונציאני מהמאה ה-16 מרקו אנטוניו ברגאדין.

== ביוגרפיה ==
מלבד העיסוק בנושאים מקצועיים, בשנת 1949 הוא כתב את העבודה החינוכית "Che ha fatto la Marina? 1940–45" ("מה עשה חיל הים? 1940–1945") כדי להפוך את פעולות חיל הים במהלך מלחמת העולם השנייה למפורסמות יותר, עד אז מעט היה ידוע בגלל צנזורה.<ref></ref> הוא תכנן זאת עוד בשנת 1942 בעת ששירת בסופרמרינה.

הוא היה גם היועץ, התסריטאי, מנהל ההפקה, היועץ ועוזר הבמאי בארבעה סרטי מלחמה איטלקיים משנות החמישים – שלושה בבימויו של דואיליו קולטי ("I sette dell'Orsa maggiore", "חטיבת פולגורה" ו-"La grande speranza") ואחד מאת אנטוניו לאונוויולה ("Siluri umani – 1954")

== כתביו ==
<div class="mw-content-ltr">
* La marina italiana nella seconda guerra mondiale (1940–43), 1950, Lega Navale S.d.
* La marina italiana 1940–1945 - Segreti bellici e scelte operative, Bologna, Odoya, 2011, pagg. 435
* Storia delle repubbliche marinare, Odoya, Bologna, pagg. 320, 
** Che ha fatto la Marina? 1940–45, Milano, Garzanti, 1949, prima edizione, pp.&nbsp;611, con illustrazioni, foto in b/n, cartine e schede
* Il dramma della marina italiana 1940–1945. Milano: Oscar Mondadori, 1982
* SIM, SIS e SIA – Operazione Rigoletto – Da Roma a Mosca. - “Storia Illustrata”, numero speciale – Lo spionaggio nella Seconda Guerra Mondiale – vol. XXIII, n. 144, Novembre 1969, pp.&nbsp;28–38;
</div>

== קישורים חיצוניים ==

* http://www.raistoria.rai.it/articoli/la-battaglia-dellatlantico-la-marina-da-guerra-italiana-seconda-guerra-mondiale/3785/default.aspx

==הערות שוליים==

קטגוריה:אדמירלים איטלקים
קטגוריה:דפים עם תרגומים שלא נסקרו
קטגוריה:הצי המלכותי האיטלקי
קטגוריה:סופרים איטלקים
קטגוריה:איטלקים שנולדו ב-1906
קטגוריה:איטלקים שנפטרו ב-1986
מארש קניגרץ

מארש קניגרץ (בגרמנית: Königgrätzer Marsch) הוא אחד המארשים המפורסמים ביותר בצבא הגרמני ובעולם. המארש הולחן בשנת 1866 על ידי יוהאן גוטפריד פיפקה להנצחת קרב קניגרץ, הקרב המכריע במלחמת אוסטריה–פרוסיה, בו ניצחה ממלכת פרוסיה את האימפריה האוסטרית.

==היסטוריה==
נאמר כי הטיוטה הראשונה של המארש נכתבה עצמה במהלך הקרב. ההלחנה הבטוחה ב-6/8 מטר עוקבת אחר הקרב בשני חלקים, המוטיב ההתחלתי מסמל את הלחימה הבלתי-החלטית בין הקורפוס הפרוסי הראשון לאוסטרים, המוטיב השני מסמל את בואה של התגבורת הפרוסית. הניצחון בקרב קניגרץ סלל את הדרך לעליונותה של פרוסיה בקונפדרציה הגרמנית ובסופו של דבר הביא להקמת הקיסרות הגרמנית בשנת 1871.

מארש קניגרץ ממשיך להיות פופולרי ביותר והוא מרכיב חשוב בכל תזמורת מארש צבאית בגרמניה מודרנית, ואילו באוסטריה הוא נשמע רק לעיתים רחוקות מאוד, מכיוון שהיצירה קשורה לכישלון הצבא האוסטרי. כמו צעדות והרכבים מוזיקליים רבים אחרים, גם הנאצים עשו שימוש משמעותי במארש קניגרץ. ליצירה מיוחס המעמד המפוקפק להיות אחת היצירות האהובות על אדולף היטלר, והיא הושמעה לעיתים קרובות במהלך הופעותיו הפומביות, כולל עצרת נירנברג.

כמו מארשים רבים אחרים, גם מארש זה נמצא בשימוש הצבא הצ'יליאני ובעוד צבאות אחרים בעלי קשר לצבא גרמניה וגרמניה עצמה. הוא נמצא בשימוש בגדוד הג'מייקני השני תחת השם "הגדוד הערב אינדיאני השני" (2nd Battalion West India Regiment).

==בתרבות==
*מארש קניגרץ נשמע בתחילת סרט התעמולה של עצרת נירנברג של לני ריפנשטאהל, "ניצחון הרצון".
*המארש הושר ברקע בסרט "אינדיאנה ג'ונס ומסע הצלב האחרון", כשאינדיאנה ג'ונס מסתנן לטקס שריפת ספרים נאצי. סצנה זו נועדה להיות התייחסות לסרט "ניצחון הרצון".

==ראו גם==
*Preußens Gloria

==קישורים חיצוניים==

* [https://listenonrepeat.com/watch/?v=E5ojTIxEZBQ - ביצוע השיר ביוטיוב.] 
* [https://www.youtube.com/watch?v=34WsELgAJKo - ביצוע השיר על ידי התזמורת הפילהרמונית של ברלין.]
* [https://listenonrepeat.com/watch/?v=QSp_STCHqkA - ביצוע של הגדוד בג'מייקני.] 
* [https://listenonrepeat.com/watch/?v=wqD_Ds490p4 - ביצוע על ידי הצבא הצ'יליאני.] 

קטגוריה:גרמניה: תרבות
קטגוריה:מארש
קטגוריה:שירים בגרמנית